લીંભોઇના જગદીશભાઇ છગુજી ચૌહાણ પોતાનું મોટરસાયકલ નંબર જી જે.૯.એસ.૮૯૯૨ લઇ મંગળવારે સવારે ઇડરથી લીંભોઇ તરફ આવતા હતા તે દરમિયાન પાંચકંપા પ્રાથમિક શાળા સામેથી પુરઝડપે સાબલવાડથી ઇડર તરફ જતા નંબર વિનાના બાઇક ચાલકે ધડાકાભેર ટક્કર મારતા જગદીશભાઇ ચૌહાણ બાઇક પરથી માર્ગ પર પટકાતા શરીરે ગંભીર ઇજાઓ પહોંચતા તેમનું ઘટના સ્થળ પર જ કરૂણ મોત નિપજયુ હતું, જયારે અકસ્માત સર્જનાર બાઇક ચાલકને તેમજ પાછળ બેઠેલા અન્ય એક ઇસમને પણ ઇજાઓ પહોંચતા બંનેને ૧૦૮માં સારવાર અર્થે ખસેડાયા હતા. અકસ્માતની ઘટના અંગે મૃતકના પરિવારજનોને જાણ થતા તેઓ ઘટના સ્થળે દોડી આવ્યા હતા, જયારે અકસ્માતની ઘટના સંદર્ભે લીંભોઇના ભરતભાઇ ઠાકરડાએ ટક્કર મારનાર બાઇક ચાલક વિરૂધ્ધ ફરિયાદ નોંધાવતાં પોલીસે ગુનોે નોંધી તપાસ હાથ ધરી છે.